85. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 701 της 28 Αυγ./6 Σεπτ. 1979 (ΦΕΚ Α΄ 209)  Περί μεταβιβάσεως αρμοδιοτήτων του Υπουργού Κοινωνικών Υπηρεσιών εις τους Νομάρχας.  Έχοντες υπ’ όψει: 1.Την διάταξιν του άρθρ. 1 παρ. 4 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως». 2.Τας διατάξεις των άρθρ. 3, 4 και 5 του Ν.Δ. 1147/1972 «περί διοικήσεως της μείζονος Πρωτευούσης». 3.Τας διατάξεις του άρθρ. 9 παρ. 1 του Νόμ. 39/ 75 «περί ρυθμίσεως θεμάτων προσωπικού και τροποποιήσεως και συμπληρώσεως ενίων οργανωτικών κλπ. διατάξεων αρμοδιότητος Υπουργείου Κοινωνικών Υπηρεσιών». 4.Τας υπ’ αριθ. 144/22.2.79 και 667/1979 γνωμοδοτήσεις του Συμβουλίου της Επικρατείας, προτάσει των Υπουργών Προεδρίας Κυβερνήσεως, Εσωτερικών και Κοινωνικών Υπηρεσιών, αποφασίζομεν: Άρθρον μόνον.-1.Εκ των διατηρηθεισών υπέρ του Υπουργού Κοινωνικών Υπηρεσιών δια του υπ’ αριθ. 197/1972 Β.Δ/τος αρμοδιοτήτων, μεταβιβάζονται εις τους Νομάρχας αι κατωτέρω: α)Ο διορισμός των από του 6ου βαθμού και άνω υπαλλήλων Ν.Π.Δ.Δ. και Διευθυνουσών Αδελφών Νοσηλευτικών Ιδρυμάτων Ν.Δ. 2592/53, ως και αι προαγωγαί τούτων εις τους βαθμούς 5ον και 3ον. β)Η χορήγησις εκπαιδευτικών αδειών εις υπαλλήλους Ν.Π.Δ.Δ. αρμοδιότητος Υπουργείου Κοινωνικών Υπηρεσιών. γ)Η κατά τας κειμένας διατάξεις έγκρισις αποφάσεων των οικείων Διοικητικών Συμβουλίων αναφερομένων εις θέματα καταστάσεως προσωπικού (προαγωγαί και μονιμοποιήσεις) Οργανισμών Κοινωνικής Ασφαλείας. 2.Η υπό του άρθρ. 9 παρ. 1 του Νόμ. 39/1975 προβλεπομένη αρμοδιότης εγκρίσεως παρά του Υπουργού Κοινωνικών Υπηρεσιών πράξεων Διοικητικών Συμβουλίων Νομικών Προσώπων Δημοσίου Δικαίου περί προσωρινής προσλήψεως πάσης φύσεως προσωπικού, μεταβιβάζεται εις τους Νομάρχας, εξαιρέσει των περιπτώσεων προσλήψεως διοικητικού και ιατρικού προσωπικού. 3.Εκ των μεταβιβαζομένων κατά τας προηγουμένας παραγράφους αρμοδιοτήτων εξαιρούνται τα θέματα καταστάσεως προσωπικού Ν.Π.Δ.Δ., ων η κατά τόπον αρμοδιότης εκτείνεται εις πλείονας του ενός νομούς.       Σελ. 36,642 Τεύχος 714-Σελ. 34  